da da en sv da da fr de da da da da da da da da da da da es en da da da da da da da da eo da fr fi nb nb da nb da nb da nb da nb sv nb da nb da nb da de da de da da en
Ingen lysfestival og mørk Koldinghus
Sidst opdateret 9. sep 2022
Koldinghus slukker også for lyset.
KOLDING: Efter regeringens pressemøde, torsdag, hvor der blev opfordret til at spare på strømmen, har bestyrelsen for Kolding Light Festival besluttet at aflyse i år. I hvert fald i den form, som kendes fra tidligere. Det oplyser festivalen i en pressemeddelelse.
– Vi er enormt glade for den positive opbakning, vi har mødt til lysfestivalen fra publikum, det politiske liv og fra sponsorer i erhvervslivet, men ovenpå energikrisen og de markante spare tiltag, vi alle bliver pålagt, kan vi ikke forsvare at sætte strøm til lysfestivalen i 2022, siger Henrik Larsen, formand for Kolding Light Festival.
Festivalen vil dog forsøge at arrangere en anden form for festival uden reel belysning, men med oplevelser, som kan lyse op mentalt:
– I Corona-tiden så vi, hvor meget det betød, at der trods alt skete noget i mørket. Vi håber, at en mindre markering i år også vil lyse op i en mørk tid, siger festivalens leder Jesper Johansen. Og nu ledes der så efter strømfrie oplevelser, der kan varme hjerterne i nogle timer, fredag eller lørdag aften i første weekend i december.
Der var ellers lagt op til Danmarks største lys festival i Kolding i år i december. Anledningen var, at Kolding Light Festival kunne fejre ti års jubilæum. Foreløbig udskydes fejringen til 2023.
Også Koldinghus har reageret på regeringens opfodring til at spare på unødvendig belysning. Kongernes Samling har meldt ud, at man også slukker lys på slottet. /sebro
Brodersen, Svend Erik - Journalist (medl. af Dansk Journalistforbund). Ansat i bl.a. Jydsk Telefons lnformat¡on. Jydske Tidende, Kolding Folkeblad, lokalredaktør i Vamdrup, forsideredaktør, informationschef i DSB, ansv.hav. redaktør på tidsskriftet Brandvæsen (FKBDBI). Pensioneret, men fortsat aktiv som lokal journalist for Christiansfeld Avis, Lunderskov Folkeblad og Vamdrup Avis. Ekspert på jernbaner. Har skrevet bogen "Kolding Sydbaner 1911-1948. Historien om banerne i "De otte Sogne". Bor i Vamdrup og Hejlsminde. Sign.: S-bro, sebro og bro.
Spændende besøg fra Kenya med dans, drama og dialog
Forsvundet tysk mand er sidst set i Hejls
Rådgivere ind over udvikling af Koldings havneområder
Det kører på hjul for Dans gardinbutik
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.